Rikunarita-ORG/Wikinium huggingface dataset:
# Didžioji Britanija (sala)

*Šis straipsnis apie salą. Apie Europos valstybę skaitykite straipsnyje Jungtinė Karalystė.*

**Didžioji Britanija** (angl. *Great Britain*, val. *Prydain Fawr*, škot. gėl. *Breatainn Mhòr*) – sala palei vakarinę Europos pakrantę. Kadangi saloje yra didžioji dalis *Jungtinės Didžiosios Britanijos ir Šiaurės Airijos Karalystės* teritorijos, ši valstybė kartais yra vadinama *Didžiąja Britanija*, tačiau tai nėra tikslu, nes Jungtinę Karalystę sudaro Didžioji Britanija ir Šiaurės Airija.

Salos plotas – 209 331 km² ir tai yra didžiausia Britų salyno sala, bei devinta pagal dydį sala pasaulyje. Saloje yra trys teritorijos – Anglija, Škotija ir Velsas.

2011 m. saloje gyveno – 61 milijonas žmonių. Labiausiai apgyvendintas miestas – Londonas.

## Šaltiniai
# Mia Hamm

**Meriel Margaret Ham-Garsiapara**|  |
| Asmeniniai duomenys |
| Gimimo data | 1972 m. kovo 17 d. |
| Gimimo vieta | Selma, Alabama, JAV |
| Ūgis | 165 cm |
| Pravardė | Mia Hamm |
| Klubas |
| Dabar žaidžia | - |
| **Pozicija** | puolėja |
| Jaunimo klubai |
| 1989–1993 | Šiaurės Karolinos universiteto klubas |
| Klubinė karjera\* |
| 2001–2003 | Vašingtono „Freedom “ | 49 0(25) |
| Nacionalinė(s) rinktinė(s)\*\* |
| 1987–2004 |  Jungtinės Amerikos Valstijos | 276 00(158) |
|

\*\* Nacionalinės komandos pasirodymų ir įvarčių duomenys . |

**Meriel Margaret Ham-Garsiapara** (angl. *Mariel Margaret Hamm-Garciaparra*, g. 1972 m. kovo 17 d.) – profesionali JAV futbolininkė, dukart laimėjusi olimpinį aukso medalį ir du kartus tapusi FIFA moterų pasaulio taurės čempione. Dėl savo aukštų pasiekimų laikoma futbolo pasaulio ikona. 1987–2004 m. ji žaidė kaip puolėja JAV moterų nacionalinėje futbolo komandoje. Ham buvo Moterų jungtinės futbolo asociacijos (WUSA), pirmosios profesionalios moterų futbolo lygos Jungtinėse Valstijose, svarbiausia narė, kur 2001–2003 m. žaidė Vašingtono „Freedom“ komandoje. Ji žaidė koledžo futbolą Šiaurės Karolinos „Tar Heels“ moterų futbolo komandoje ir padėjo komandai iškovoti keturis NCAA I diviziono moterų futbolo čempionato titulus iš eilės.

Žaisdama už nacionalinę komandą Ham dalyvavo keturiuose FIFA moterų pasaulio taurės turnyruose: 1991 metais Kinijoje, 1995 metais Švedijoje, 1999 metais ir 2003 metais JAV. Ji vadovavo komandai trejose olimpinėse žaidynėse, tarp jų 1996 m. Atlantoje (žaidynės žymios tuo, kad pirmą kartą žaistas moterų futbolas), 2000 m. Sidnėjuje ir 2004 m. Atėnuose. Savo tarptautinę karjerą ji baigė sužaidusi 42 rungtynes ir įmušusi 14 įvarčių šiuose 7 tarptautiniuose turnyruose.

Ham iki 2013 m. priklausė įmuštų įvarčių rekordas, o 2017 m. ji yra trečia po buvusios komandos draugės Ebi Vambach ir kanadietės puolėjos Kristin Sinkleir. Šiuo metu ji užima trečią vietą JAV rinktinės istorijoje pagal pasirodymus tarptautinėse varžybose (276) ir pirmą vietą pagal rezultatyvius perdavimus per savo karjerą (144). Buvo du kartus (2001 ir 2002 m.) tituluota FIFA geriausia pasaulio žaidėja, o Pelé Ham ir jos komandos draugę Mišelę Akers įtraukė kaip vienas iš 125 geriausių FIFA žaidėjų, šiai organizacijai minint 100 metų jubiliejų. Penkerius metus iš eilės Ham buvo paskelbta geriausia JAV futbolininke ir laimėjo tris ESPY apdovanojimus, įskaitant Metų futbolininkės ir Metų sportininkės. Moterų sporto fondas 1997 ir 1999 metais ją paskelbė Metų sportininke. Jos vardas įrašytas Nacionaliniame futbolo šlovės muziejuje, Alabamos sporto šlovės muziejuje, Teksaso sporto šlovės muziejuje ir Šiaurės Karolinos futbolo šlovės muziejuje. Ham yra pirmoji moteris, įtraukta į Meksikoje esantį Pasaulio futbolo šlovės muziejų.

Ham yra Los Andželo FC bendrasavininkė, Serie A klubo AS Roma direktorių valdybos narė ir pasaulinė FC Barcelona klubo ambasadorė.

## Šaltiniai

## Nuorodos
# 1639 m.

**1639** m. buvo nekeliamieji metai, prasidedantys šeštadienį pagal Grigaliaus kalendorių.

## Lietuvoje

### Įvykiai

* Religiniai neramumai Vilniuje. Kalvinistai priversti palikti miestą. Bažnyčia Šv. Mykolo gatvėje turėjo būti išgriauta.

### Mirtys

**Nedatuota Aleksandras Korvinas Gosievskis, Lietuvos Didžiosios kunigaikštystės diplomatas, karinis veikėjas.

## Pasaulyje

### Gimtadieniai

* **Kovo 20** d. – Ivan Mazepa, Ukrainos etmonas, nuo 1687 iki 1709 valdęs šalį (m. 1709 m.).

### Mirtys

* **Gegužės 21** d. – Tomazas Kampanela, italų filosofas, politinis veikėjas, utopinio komunizmo teorijos kūrėjas (g. 1568 m.).

## Šaltiniai
# Yale University Press

Yale University Press|  |
| Pirminė įmonė | Jeilio universitetas |
| Įkurta | 1908 m. (1908) |
| Įkūrėjas | George Parmly Day |
| Kilmės šalis | United States |
| Centrinė būstinė | Niu Heivenas, Konektikutas, JAV |
| Platinimas | TriLiteral (JAV) Wiley (tarptautinis) |
| Negrožinės literatūros temos | Įvairios |
| Žanrai | Poezija, verstinė literatūra |
| Oficiali svetainė | yalebooks.yale.edu |

**Yale University Press** – Jeilio universiteto leidykla, įkurta 1908 m.

2020 m. Jeilio universiteto leidykla išleido apie 300 naujų knygų kietais viršeliais ir 150 – minkštais. Leidyklos knygos yra laimėjusios penkis „National Book Award“ apdovanojimus ir 8 Pulicerio premijas.

## Šaltiniai
# Lordų Rūmai

| Lordų Rūmai |
| --- |
|  |
|  |
| **Įkurta** | 1801 m. |
| **Panaikinta** | {{{Panaikinta}}} |
| **Trumpinys** |  |
| **Tipas** | Jungtinės Karalystės Parlamento aukštesnieji rūmai |
| **Anksčiau** |  |
| **Jurisdikcija** |  |
| **Buveinė** |  Vestminsterio rūmai, Londonas |
| **Metinis biudžetas** | {{{Metinis biudžetas}}} |
| **Vadovas** |  |
| **Pavaduotojas** | {{{Pavaduotojas}}} |
| **Kancleris** | {{{Kancleris}}} |
| **Darbuotojų** |  |
| **Narių skaičius** | {{{Narių skaičius}}} |
| **Biudžetas** | {{{Biudžetas}}} |
| **Aukštesnioji agentūra** | {{{Aukštesnioji}}} |
| **Svetainė** | www.parliament.uk/lords/ |
|
Infolentelė: žiūrėti • aptarti • redaguoti |

Lordų Rūmų pagrindinė salė
**Lordų Rūmai** (angl. *House of Lords*), dar žinomi kaip **Perų Rūmai** (angl. *House of Peers*), – Jungtinės Karalystės parlamento aukštesnieji rūmai. Lordų Rūmus sudaro nerenkami nariai: perai iki gyvos galvos (*life peers*, ministro pirmininko teikimu skiriami monarcho neterminuotam laiko tarpui, nepaveldima pozicija), paveldimi perai (*hereditary peers*, paveldima pozicija) ir dvasiniai lordai (*Lords Spiritual*, Anglijos bažnyčios vyskupai). Lordų Rūmų nariai, kaip ir Bendruomenių Rūmų nariai, posėdžiauja Londone, Vestminsterio rūmuose.

Lordų Rūmai vykdo parlamentinę Jungtinės Karalystės vyriausybės ir Bendruomenių Rūmų kontrolę. Perai reguliariai peržiūri ir teikia įstatymų pataisas, siekia bendro sutarimo su Bendruomenių Rūmais dėl galutinio įstatymo varianto. Nors Lordų Rūmai negali užkirsti kelio įstatymams, tačiau gali uždelsti jų priėmimą ir priversti Bendruomenių Rūmus persvarstyti sprendimus. Lordų Rūmai, kaip nepriklausomas nuo rinkimų proceso organas, veikia kaip Bendruomenių Rūmų parlamentinė kontrolė. Lordų Rūmų nariai gali užimti kitas aukštas vyriausybines pareigas, tačiau ministrų kabineto nariai dažniausiai pasirenkami iš Bendruomenių Rūmų. Lordų Rūmai neturi įtakos Jungtinės Karalystės ministro pirmininko ar Jungtinės Karalystės vyriausybės darbo tęstinumui. Tik Bendruomenių Rūmai gali priversti premjerą atsistatydinti ar paskelbti naujus rinkimus.

Kitaip nei Bendruomenių Rūmų, kurie turi fiksuotą narių skaičių, Lordų Rūmų dydis nėra ribotas. Šiuo metu Lordų Rūmus sudaro 777 nariai. Lordų Rūmai yra vieninteliai aukštesnieji rūmai pasaulyje (tarp šalių, turinčių dvejus parlamento rūmus), kurie yra didesni nei žemesnieji parlamento rūmai, ir antrieji pagal dydį įstatymų leidžiamieji parlamento rūmai po Kinijos Nacionalinio Liaudies Kongreso.

Parlamento naujos sesijos pradžios proga monarchas sako kalbą Lordų Rūmuose. Iki 2009 metų, kai buvo įsteigtas Jungtinės Karalystės Aukščiausiasis Teismas, Lordų Rūmai Jungtinės Karalystės teisinėje sistemoje veikė kaip paskutinė instancija.

## Šaltiniai
# Aliejus (chemija)

Krokodilo aliejus.
 *Kitos reikšmės – Aliejus (reikšmės).*
**Aliejus** – neutrali, nepolinė cheminė medžiaga, kuri yra klampaus skysčio būsenoje aplinkos temperatūros sąlygomis ir nesimaišo su vandeniu, tirpsta alkoholyje ir eteriuose. Aliejus turi didelį kiekį anglies ir vandenilio. Dažniausiai degus ir slidus. Aliejai gali būti gyvulinės, augalinės arba mineralinės kilmės. Skirstomi į dvi grupes: organiniai ir mineraliniai.

Panaudojimo būdai: maisto gamyboje, kosmetikoje, religinėse apeigose, tapyboje, šilumos pernešime, lubrikantų kūrime, degalų kūrime, chemijos pramonės žaliava.
# Madeiros autonominis regionas

*Kitos reikšmės – Madeira (reikšmės).*

| Madeiros autonominis regionas *Região Autónoma da Madeira* |
| --- |
|

|  |  |
| --- | --- |
|  |  |
|  |  |
|  |

 |
|  |
| Laiko juosta: (UTC+0) ------ vasaros: (UTC+1) |
|  |
| **Valstybė** |  Portugalija |
| **Administracinis centras** | Funšalis |
| **Savivaldybių skaičius** | 11 |
| **Įkūrimo data** | 1976 m. |
| **Regioninės vyriausybės prezidentas** | Miguel Albuquerque |
|  |
| **Gyventojų** (2011) | 267 785 |
| **Plotas** | 801 km² |
| **Tankumas** (2011) | 334 žm./km² |
|  |
|  **Vikiteka** | Madeiros autonominis regionasVikiteka |

**Madeiros autonominis regionas** (port. *Região Autónoma da Madeira*) – Portugalijos administracinis padalinys; vienas iš dviejų šalies autonominių regionų (kitas – Azorai). Regionas apima Atlanto vandenyne, Makaronezijoje esantį Madeiros salyną: Madeiros, Porto Santo, Dezertašo salas bei toliau esančias Laukines salas.

## Geografija

Salos kalnuotos, stačiašlaitės, vulkanininės kilmės. Aukščiausia vieta – Ruivo kalnas Madeiros saloje (1862 m). Klimatas subtropinis, švelnus – iškrenta daug kritulių, temperatūros ne tokios kontrastingos, kaip Kanaruose ar Šiaurės Afrikoje.

Paviršius pakrantėse sukultūrintas (terasinė žemdirbystė, irigacinė levadų sistema), o kalnuose auga lauramedžių miškai.

## Politika

Madeiros autonominis regionas sudarytas 1976 m. ir gavo platesnę autonomiją, nei ligtolinė Madeiros provincija. Regionas turi savo prezidentą, 47 vietų asamblėją, jį atstovauja 6 deputatai Portugalijos asamblėjoje bei 2 europarlamentarai.

## Administracinis suskirstymas

Regionas padalintas į 11 savivaldybių:

| **Savivaldybė** | **Gyventojų sk.** (2011 m.) | **Plotas** | **Pagr. gyvenvietė** | Parapijos |
| Funšalio savivaldybė | 111 892 | 75,7 | Funšalis | 10 |
| Santa Kruso savivaldybė | 43 005 | 68,0 | Santa Krusas | 5 |
| Kamara de Loboso savivaldybė | 35 666 | 52,6 | Kamara de Lobosas | 5 |
| Mašiko savivaldybė | 21 828 | 67,6 | Mašikas | 5 |
| Ribeira Bravos savivaldybė | 13 375 | 64,9 | Ribeira Brava | 4 |
| Kaljetos savivaldybė | 11 521 | 110,3 | Kaljeta | 8 |
| Ponta do Solio savivaldybė | 8862 | 46,8 | Ponta do Solis | 3 |
| Santanos savivaldybė | 7719 | 93,1 | Santana | 6 |
| San Visentės savivaldybė | 5723 | 80,8 | San Visentė | 3 |
| Porto Santo savivaldybė | 5483 | 42,4 | Vila Baleira | 1 |
| Porto Monišo savivaldybė | 2711 | 82,6 | Porto Monišas | 4 |

## Šaltiniai ir išnašos

|  |  |
| --- | --- |
| **Portugalijos regionai** |  |
| Alentežas | Algarvė | Azorų salos | Lisabonos regionas | Madeira | Šiaurės Portugalija | Vakarai ir Težo slėnis | Vidurio Portugalija |
# Terminatorius (filmas)

| *Terminatorius* |
| --- |
|  |
|   |
| Pavadinimas | The Terminator |
| Kilmės šalis | JAV |
| Režisierius | James Cameron |
| Prodiuseris (-iai) | Gale Anne Hurd |
| Scenaristas (-ai) | James Cameron Gale Anne Hurd William Wisher Jr. |
| Vaidina | Arnold Schwarzenegger Michael Biehn Linda Hamilton Earl Boen |
| Metai | 1984 10 26 |
| Trukmė | 108 minučių |
| Kalba | Anglų |
| Platintojas | Orion Pictures |
| Montažas | Mark Goldblatt |
| Kinematografija | Adam Greenberg |
| Biudžetas | 6.4 mln. JAV dol. |
| **IMDb įrašas** |

**Terminatorius** (angl. *The Terminator*) – režisieriaus James Cameron pastatytas 1984 metų mokslinės fantastikos veiksmo filmas, kuriame pagrindinius vaidmenis atliko Arnold Schwarzenegger, Michael Biehn ir Linda Hamilton. Filmas prodiusuotas „Hemdale Film Corporation“ ir platintas „Orion Pictures“. Filmuotas Los Andžele. A.Schwarcenegger vaidina kiborgą Terminatorių, kuris siunčiamas iš 2029 metų atgal į 1984 metus, kad nužudytų Sarą Konor (vaidina Linda Hamilton). Michael Biehn personažas – Kailas Rysas, ateities kareivis, atsiųstas apginti Saros.

Filmas netikėtai tapo komerciškai labai sėkmingas – surinko per 78 mln. JAV dolerių bei sulaukė palankių kritikų vertinimų. „Terminatorius“ pirmavo pagal surenkamas pajamas Amerikoje pirmas dvi rodymo savaites.

## Išnašos
# Padalinys

*Kitos reikšmės – Padalinys (reikšmės).*
**Padalinys** – kariškių grupė, turinti nuolatinę organizacinę struktūrą. Tai karinis vienetas, esantis dalinio dalis.

Seniau padalinys būdavo sudarytas iš vienos kariuomenės rūšies kareivių, dažnai vienodai ginkluotų. Dabar didesnieji padaliniai naudoja įvairios ginkluotės derinius.

Padaliniai:

* batalionas arba divizionas
* kuopa, baterija, eskadrilė
* būrys
* skyrius
* grandis
* komanda
* įgula ar ekipažas.

Padalinių sandara ir ginkluotė apibrėžiama etatų sąrašuose ir tabeliuose.

Padaliniai yra dalinių sudedamosios dalys. Tačiau kai kurie batalionai ar divizionai, kuopos, baterijos ar eskadrilės gali būti ir daliniai, jei jie atskirieji. T.y., atskirasis batalionas ar atskiroji kuopa paprastai turi dalinio teises.
# Peliukas Mikis

| **Peliukas Mikis** |
| --- |
|  |
|  |
|  |
| **Pirmasis pasirodymas** | „Plane Crazy“ 1928 m. |
| **Autorius** | Voltas Disnėjus ir Ubas Iverksas |
|  |  |

| Charakteristika |
| --- |
| **Dar žinomas kaip** | Mickey Mouse |

**Peliukas Mikis** (angl. *Mickey Mouse*) – komiksų ir animacinių filmų herojus, žemas peliukas, tapęs Walt Disney kompanijos simboliu. Jis buvo sukurtas 1928 metų lapkričio 18 dieną Ubo Aiverkso (*Ub Iwerks*) ir įgarsintas Volto Disnėjaus.

## Istorija

1928 m. Peliuko Mikio personažas pasirodo kine – filme „Garlaivis Vilis“ (*Steamboat Willie*), kur jis vaizduojamas kaip laivyno puskarininkis, stengiantis patraukti pelytės Minės dėmesį. Netrukus jis pasirodo ir laikraščių puslapiuose, bei pasiūtas pliušinis Mikis – žaislas. 1932 m. Voltas Disnėjus gauna Oskaro prizą už filmą šiuo personažu. 1955 m. atsidarė parkas Disneylendas, o vėliau toks pat atrakcionų parkas įkurtas šalia Paryžiaus. 1993 m. žurnalas apie Peliuką Mikį pradėtas leisti Lietuvoje.

## Nuorodos

Peliukas Mikis švenčia 80-metį